b'\n_START_ARTICLE_\nManchuria Motion Picture Corporation\n_START_PARAGRAPH_\nLa Manchuria Motion Picture Corporation, tamb\xc3\xa9 \xc3\xa9s coneguda, en la bibliografia relacionada amb el cinema asi\xc3\xa0tic. com  Associaci\xc3\xb3 Cinematogr\xc3\xa0fica del Mandchukuo (\xe6\xba\x80\xe6\xb4\xb2\xe6\x98\xa0\xe7\x94\xbb\xe5\x8d\x94\xe4\xbc\x9a Manshu Eiga Kyokai; en xin\xc3\xa8s:  \xe6\xa0\xaa\xe5\xbc\x8f\xe6\x9c\x83\xe7\xa4\xbe\xe6\xbb\xbf\xe6\xb4\xb2\xe6\x98\xa0\xe7\x95\xab\xe5\x8d\x94\xe6\x9c\x83),i,sovint, com Man\'ei  (\xe6\xba\x80\xe6\x98\xa0 ) o Manying. Era una societat dedicada a la producci\xc3\xb3 de diaris, documentals i pel\xc2\xb7l\xc3\xadcules per tal de fomentar l\'amistat japonesa-manxuriana. La filmografia es pot classificar en diverses categories: entreteniment, "yumin" (108);educatives, "qimin" (189), noticiaris en japon\xc3\xa8s (307), etc.  Per a les forces que resistien la invasi\xc3\xb3 japonesa era simplement una eina de propaganda de l\'imperialisme nip\xc3\xb3. Aquesta companyia, amb participaci\xc3\xb3 japonesa i manx\xc3\xba, fou creada l\'any 1937 i, com a productora cinematogr\xc3\xa0fica. fou considerada el Hollywood d\'Orient. El 1940 hi treballaven 900 persones i el 1944 eren 1800. Van  desenvolupar les seves activitats des de finals dels anys 3o fins a mitjan des anys 40._NEWLINE_El mes d\'agost de 1937 neix la Manchuria Motion Picture Corporation per acord del govern de Manx\xc3\xbaria i la "Societat de Ferrocarrils del Sud de Manx\xc3\xbaria" que aport\xc3\xa0 el seu departament de fotografia per a la producci\xc3\xb3 de pel\xc2\xb7l\xc3\xadcules de llarg metratge. Els estudis estaven ubicats en una antiga f\xc3\xa0brica t\xc3\xa8xtil de llana i les oficines i la direcci\xc3\xb3 estaven situades a l\'antic institut d\'arquitectura de Jilin. El militar Masahiko Amakasu, que va estar implicat en l\'assassinat de l\'anarquista Sakae \xc5\x8csugi i que va viatjar a Europa per con\xc3\xa8ixer el cinema de l\'Alemanya nazi i de la It\xc3\xa0lia feixista, va dirigir la Manchuria Motion. En comparaci\xc3\xb3 a la filmografia de Taiwan o Corea, la Manchuria Motion gaudia d\'una relativa independ\xc3\xa8ncia del Jap\xc3\xb3 malgrat \xc3\xa9sser el Manxukuo un estat titella. Va existir una compet\xc3\xa8ncia entre el cinema realitzat a Manx\xc3\xbaria i la que producci\xc3\xb3 cinematogr\xc3\xa0fica de  Xangai que era la preferida del gran p\xc3\xbablic.  Entre les seves artistes cal destacar a  Ri Kouran nom art\xc3\xadstic de Yamaguchi Yoshiko el pare de la qual treballava als Ferrocarrils del Sud de Manx\xc3\xbaria. I. entre les representants xineses, figura Li Ming, motiu pel qual fou acusada de tra\xc3\xafci\xc3\xb3 al final de la Segona Guerra Mundial._NEWLINE_Arran de l\'atac de l\'URSS a Manx\xc3\xbaria, el 1945, les activitats de l\'estudi varen cessar completament. Els sovi\xc3\xa8tics van confiscar material divers. Els drets de la companyia van ser motiu de disputa entre nacionalistes i comunistes xinesos. L\'any seg\xc3\xbcent el partit comunista va aconseguir el seu control. Amb la imminent entrada a Xinjing (abans Changchun, que era la nova capital, Masahiko Amakasu es va su\xc3\xafcidar._NEWLINE_La filmografia de la Motion va ser abundant i les pel\xc2\xb7l\xc3\xadcules que s\'han pogut recuperar provenen d\'arxius sovi\xc3\xa8tic. Posteriorment va haver un litigi sobre la propietat de les pel\xc2\xb7l\xc3\xadcules entre Xina i Jap\xc3\xb3.'